	[image: image1.png]A
O g




  CRNA GORA

Ministarstvo pomorstva

	

	Broj: 07-402/25-1737/3
	

	Podgorica, 03.11.2025.godine
	


Na osnovu člana 4 stav 5 Pravilnika o načinu sprovođenja jednostavnih nabavki („Službeni list CG“, br. 16/23, 20/23, 36/23, 114/23, 49/24 i 114/24), komisija za javne nabavke u postupku jednostavne nabavke Usluge izrade pomorskih knjižica, uvjerenja za voditelje čamaca i dozvola za plovidbu čamca, shodno zahtjevu za dostavljanje ponuda br: 07-402/25-1737/2 od 29.10.2025.godine, po podnijetom zahtjevu za pojašnjenje upućeno preko ESJN dana 31.10.2025.godine (šifra postupka: 102506), dostavlja:

Pojašnjenje broj 1
Svim zainteresovanim ponuđačima za Zahtjev za dostavljanje ponuda za nabavku Usluge izrade pomorskih knjižica, uvjerenja za voditelje čamaca i dozvola za plovidbu čamca 07-402/25-1737/2 od 29.10.2025.godine:
PITANJE 1: 

Za stavke pod rednim brojevima 1 i 2, kao materijal naveli ste: “Zaštićeni papir sa fluoroscentnim vlaknima, vidljivim pod UV svijetlom i otporan na brisače mastila, koji nije u slobodnoj prodaji i proizveden sa cilindrom i sertifikovan kod proizvođača, gramaže 120 g/m2”, dok ste za stavku pod rednim brojem 3 tražili materijal sledeće struktue: “Zaštićeni papir 90g/m2 sigurnosnim vlaknima (koji se mogu registrovati isključivo pod ultraljubičastom svjetlošću), hemijski osjetljivim na kisjeline, organske rastvore i brisače mastila, sa vodenim znakom na cjelokupnoj površini papira, papir koji nije u slobodnoj prodaji i koji je proizveden kod proizvođača za ponuđača.” S tim u vezi interesuje nas na koji način i na osnovu kojih parametara ćete provjeravati da li vam se isporučuje papir koji nije u slobodnoj prodaji, odnosno koji je proizveden isključivo za ponuđača? Smatramo da na isti način, kao što ste tražili dokaze i uzorak za sigurnosnu hologramsku traku treba tražiti uzorak A4 formata sigurnosnog papira i dokaz – potvrdu od proizvođača da je papir proizveden za ponuđača sa traženim sigurnosnim elementima. U suprotnom mišljenja smo da ovako formulisani zahtjev može otvoriti prostor za dostavljanje ponuda bez ikakvih garancija da će navedene stavke biti izrađene u skladu sa traženim specifikacijama.Time se, posredno narušava jednak tretman ponuđača, dok bi omogućavanje uvida u uzorak sgurnosnog papira doprinijelo transparentnosti i kontroli postupka.
ODGOVOR 1:

Dokaz o izvršenoj kontroli kvaliteta predmetne nabavke, koji moraju biti u skladu sa zadatim Tehničkim specifikacijama je obavezujući zadatak dobitnika ovog postupka jednostavne nabavke, koji je kao takav dužan da ispuni sve obaveze notirane u specifikaciji uz dostavljanje validne pisane potvrde za isto. 
PITANJE 2: 

Da li će ponuđač koji zadovoljava tenderski raspis, a bude imao u sigurnosnim elementima sigurnosne hologramske folije i sigurnosnog papira obilježja drugih država biti vrednovan kao ispravan? Mišljenja smo da sigurnosna hologramska folija kao i sigurnosni papir treba da sadrže sigurnosne elemente u vidu obilježja drzave Crne Gore (Grb Crne Gore u difraknim bojama, mikro tekst, nanotekst kao MNE ili Crna Gora ili Montenegro i slično) inače na tenderu ovakve uslove može zadovoljiti ponuđač koji u sigurnosnim elementima ima obilježja druge države (grb, naziv, granice teritorije i slično) što nije u interesu države Crne Gore da se na državnim zastićenim dokumentima nalaze oznake drugih država.
ODGOVOR 2:
Bilo kakva obilježija ili oznake (notirane u bilo kojem dijelu obrazaca ili elemenata zaštite) koje se odnose na bilo koju drugu državu osim Crne Gore ne dolaze u obzir, što bi trebalo da je i bez naglašavanja jasno bilo kojem učesniku u postupku (bez obzira na neiskustvo u poslu).
Komisija za sprovođenje postupka javne nabavke
